На основу члана 56. Статута Града Ниша ("Службени лист Града Ниша", бр. 88/2008) и члана 114. и 115. Пословника Скупштине Града Ниша ("Службени лист Града Ниша", бр. 100/2008),

Градско веће Града Ниша, на седници од 29.11.2016. године, подноси

**АМАНДМАН 1**

**на ПРЕДЛОГ ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза**

**I** У ПРЕДЛОГУ ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза, у текстуaлном делу плана, у тачки 3.1.9. ПРАВИЛА ГРАЂЕЊА ПГ-09., подтачка А.2. Комуналне делатности, А.2.9. ЗЕЛЕНА ПИЈАЦА, Табела ПГ-09, став, 3.11. "паркирање и гаражирање" мења се и гласи:

"паркинг простор предвидети у оквиру грађевинске парцеле; број паркинг места - једно паркинг место на 100 m2 корисне површине простора"

**II** Овај амандман постаје саставни део ПРЕДЛОГА ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза.

**О б р а з л о ж е њ е**

На основу Одлуке о изради ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИШ 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза („Службени лист Града Ниша“, бр. 92/2016), у енклави 3, у зони ОТЦ-а извршена је промена намене из "пословно-трговинске" у намену „зелена пијаца".

С обзиром на то, да норматив за дефинисање потребног броја паркинг места у овој намени није одговарајући због могућности предвиђања различитих садржаја, Градско веће Града Ниша подноси Амандман 1 на ПРЕДЛОГ ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза, тако што се у текстуaлном делу плана, у тачки 3.1.9. ПРАВИЛА ГРАЂЕЊА ПГ-09., подтачка А.2. Комуналне делатности, А.2.9. ЗЕЛЕНА ПИЈАЦА, Табела ПГ-09, став, 3.11. "паркирање и гаражирање" мења и гласи: "паркинг простор предвидети у оквиру грађевинске парцеле; број паркинг места - једно паркинг место на 100 m2 корисне површине простора". Предложени норматив је у складу са чланом 33, став 3, тачка 3 Правилника о општим правилима за парцелацију, регулацију и изградњу („Службени гласник РС“, бр. 22/2015).

Сагласно члану 115. Пословника Скупштине града Ниша овај амандман постаје саставни део ПРЕДЛОГА ПРВИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025. на подручју Плана генералне регулације ГО Палилула - прва фаза и Плана генералне регулације ГО Нишка Бања - прва фаза.

Број: 1786-6/2016-03

У Нишу, 29.11.2016.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**